Samuel Hahnemann

Samuel Friedrich Christian Hahnemann (født 10. april 1755 i Meißen, Sachsen, død 2. juli 1843 i Paris) var en tysk lege og farmasøyt. Han er kjent som opphavsmannen til homøopati, en alternativ medisinsk behandling der virkestoffer som er ekstremt uttynnet i væske ble påstått å kurere sykdommer. 

 Liv og virke 
 Oppvekst og utdanning 
Christian Friedrich Samuel Hahnemann ble født i Meissen i Sachsen. Faren og flere andre familiemedlemmer levde av å designe og male porselen.Harris Livermore Coulter (1977). Divided Legacy, a History of the Schism in Medical Thought II. Washington: Wehawken Books. s. 306. ISBN 0-916386-02-3. OCLC 67493911 Som ung lærte Hahnemann seg engelsk, fransk, italiensk, gresk og latin. Senere levde han av å oversette og undervise i språk, og lærte seg i den forbindelse også "arabisk, gammelsyrisk, kaldeisk og hebraisk".Samuel Hahnemann (1755 - 1843)  Skylark Books
Hahnemann studerte medisin i to år i Leipzig, deretter ett år i Wien.Martin Kaufman (1972). Homeopathy in America, the Rise and Fall of a Medical Heresy. Baltimore: Johns Hopkins University Press. p. 24. ISBN 0-8018-1238-0. OCLC 264319.

Et halvt år senere, den 10. august 1779, var han ferdig lege fra universitetet i Erlangen. Hoveoppgaven hans het "Conspectus adfectuum spasmodicorum aetiologicus et therapeuticus", Om årsakene til, og behandling av, kramper.Cook, Trevor (1981). Samuel Hahnemann Founder of Homeopathy. Wellingborough, Northamptonshire: Thorsons. ISBN 0-7225-0689-9.Richard Haehl (1922). Samuel Hahnemann His Life and Work 2. London: Homoeopathic Publishing. s. 11. OCLC 14558215

 Yrkesliv 
I 1781 etablerte Hahnemann seg som lege i en landsby ved kobbergruvene i Mansfeld i Sachsen, i dag delstaten Sachsen-Anhalt.Haehl, Richard; Wheeler, Marie L. (tr.) and Grundy, W.H.R. (tr.) (1922). John Henry Clarke, Francis James Wheeler, ed. Samuel Hahnemann his Life and Work 1. London: Homoeopathic Publishing. OCLC 222833661., reprinted as ISBN 81-7021-693-1 Han giftet seg med Johanna Henriette Kuchler og fikk 11 barn med henne.

Hahnemann var lite fornøyd med kvaliteten på medisinfaget på den tiden, og var spesielt uenig i at pasienter skulle årelates. Han mente at  legeyrket han hadde blitt opplært til noen ganger skadet pasienten mer enn den gavnet:

"Min pliktoppfyllenhet vil ikke med lett hjerte la meg behandle de ukjente patologiske tilstander hos mine lidende brødre med disse ukjente medisiner. Tanken på å på denne måten bli en morder eller skadegjører mot livet til mine medmennesker var så grusom for meg, så fryktelig og forstyrrende at jeg helt gav opp min praksis det første året jeg var gift, og beskjeftiget meg kun med kjemi og skriving"  Etter å ha oppgitt praksisen rundt 1784, tjente Hahnemann til livets opphold hovedsakelig ved å oversette medisinske lærebøker.Bradford, Thomas Lindsley (1895 (reprinted 1999)). The Life and Letters of Samuel Hahnemann. Philadelphia: Boericke & Tafel. OCLC 1489955.

Han reiste rundt i Sachsen i mange år, bodde i mange forskjellige byer og landsbyer, blant annet Dresden, Torgau, Leipzig og Köthen før han til slutt flyttet til Paris i juni 1835.

 Referanser 

 Eksterne lenker 



Kategori:Tyske leger
Kategori:Personer fra Meissen
Kategori:Personer innen alternativ behandling
Kategori:Farmasøyter